Document ID: 31999R2780

Title and Content:
ΚΑΝΟΝΙΣΜΟΣ (ΕΚ) αριθ. 2780/1999 ΤΗΣ ΕΠΙΤΡΟΠΗΣ της 27ης Δεκεμβρίου 1999 για την τροποποίηση του κανονισμού (ΕΚ) αριθ. 2449/96 όσον αφορά το άνοιγμα και τον τρόπο διαχείρισης ορισμένων ετήσιων δασμολογικών ποσοστώσεων για τα προϊόντα τα οποία υπόκεινται στους κωδικούς ΣΟ 0714 10 91, 0714 10 99, 0714 90 11 και 0714 90 19, καταγωγής ορισμένων τρίτων χωρών άλλων από την Ταϊλάνδη Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν τών διαπραγματεύσεων του άρθρου XXIV.6 της GATT(1), και ιδίως το άρθρο 1 παράγραφος 1, Εκτιμώντας τα ακόλουθα: (1) ο κανονισμός (ΕΚ) αριθ. 2449/96 της Επιτροπής(2), θεσπίζει τις λεπτομέρειες εφαρμογής για την εισαγωγή στην Κοινότητα, με μειωμένους δασμούς, ορισμένων ετήσιων δασμολογικών ποσοστώσεων για τα προϊόντα που υπάγονται στους κωδικούς ΣΟ 0714 10 91, 0714 10 99, 0714 90 11 και 0714 90 19, καταγωγής ορισμένων τρίτων χωρών άλλών από τη Ταϊλάνδη· (2) στο πλαίσιο αυτών των λεπτομερειών εφαρμογής, προβλέπεται ότι η έκδοση των πιστοποιητικών εισαγωγής μπορεί να πραγματοποιηθεί από τις αρμόδιες αρχές των κρατών μελών, μόνον εάν η Επιτροπή συμφωνήσει προηγουμένως στην έκδοσή τους· (3) η διάταξη αυτή, η οποία υπαγορεύθηκε από την επιδίωξη να υπάρχει αυστηρή διαχείριση των εν λόγω ποσοστώσεων, αποδεικνύεται, με βάση την πείρα που αποκτήθηκε, περιττή και πηγή διοικητικών περιπλοκών· (4) πρέπει επομένως να καταργηθεί, με παράλληλη πρόβλεψη επαρκούς προθεσμίας, κατά την έκδοση των πιστοποιητικών εισαγωγής, ώστε να έχει τη δυνατότητα η Επιτροπή να παρεμβαίνει στις εθνικές αρχές στην περίπτωση που θα ανέκυπταν προβλήματα· (5) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 8, παράγραφοι 4 και 5 του κανονισμού (ΕΚ) αριθ. 2449/96 αντικαθίστανται από το ακόλουθο κείμενο: "4. Τα πιστοποιητικά εισαγωγής εκδίδονται την τέταρτη εργάσιμη ημέρα από την ημερομηνία υποβολής των αιτήσεων, εκτός εάν η Επιτροπή πληροφορήσει, με τηλετύπημα ή τηλεομοιοτυπία, τις αρχές του κράτους μέλους ότι δεν πληρούνται οι προϋποθέσεις που επιτρέπουν την έκδοση των εν λόγω πιστοποιητικών. Στην περίπτωση αυτή, η Επιτροπή μπορεί, ενδεχομένως μετά από διαβούλευση με τις αρχές της τρίτης χώρας καταγωγής, να λάβει τα κατάλληλα μέτρα. 5. Τα πιστοποιητικά για την εισαγωγή προϊόντων καταγωγής Ινδονησίας ή Κίνας, για τα οποία οι αιτήσεις υποβλήθηκαν τον Δεκέμβριο, για τον επόμενο χρόνο, δεν εκδίδονται πριν την πρώτη εργάσιμη ημέρα του Ιανουαρίου του εν λόγω έτους." Άρθρο 2 Ο παρών κανονισμός αρχίζει να ισχύει την 1η Ιανουαρίου 2000. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 27 Δεκεμβρίου 1999.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2519
1847
956
2148
2858
2416
3156
c_964c9649
6205

EuroVoc IDs (Expanded): 2519
1847
956
2148
2858
2416
3156
c_964c9649
6205

Dataset Source: meu

Split: train